open-index/open-wikipedia-markdown huggingface dataset:
RET-proto-onkogeeni

**RET proto-onkogeeni** on geeni, joka koodaa reseptorityrosiinikinaasia. Mikäli geeni lakkaa toimimasta, saattaa se aiheuttaa Hirschsprungin taudin. RET proto-onkogeeni ohjeistaa tuottamaan proteiinia, joka osallistuu signalisointiin soluissa. 

*Geenin sytogeneettinen sijainti: 10q11.2 
*Molekyylissä sijainti kromosomissa 10: emäsparit 43572516 ja 43625798

## Lähteet
*http://www.huslab.fi/ohjekirja/4681.html
*http://ghr.nlm.nih.gov/gene/RET
Mihkel Veske

**Mihkel Veske** (28. tammikuuta 1843 – 16. toukokuuta 1890) oli virolainen kielitieteilijä.

Veske oli opettajana Kazanissa vuodesta 1886 suomalais-ugrilaisessa kieliopissa. Hän julkaisi virolaisia kansanlauluja, kielen fonetiikkaa ynnä muuta. Hänen tutkimuksensa suuntautui suomalais-ugrilaisten kielten kontakteihin slaavilaisiin kieliin.

Veske erosi 1806 Tarton lukion kolmannelta luokalta ja lähti Leipzigiin valmistuakseen lähetyssaarnaajaksi mutta suorittikin 1867 tutkinnon päästäkseen Leipzigin yliopistoon, jossa hän opiskeli kielitiedettä ja suoritti vertailevan kielitieteen tohtorin tutkinnon 1872. Veske palasi 1873 kotimaahan, jossa hänet seuraavana vuonna nimitettiin Tarton yliopistoon viron kielen lehtoriksi. Hän teki 1885–1887 opintomatkan Unkariin, ja sen jälkeen hänet nimitettiin 1887 Kazanin yliopistoon suomalais-ugrilaisten kielten opettajaksi. Veske toimitti 1884–1885 yleistajuista kuukausilehteä *[[Oma Maa (virolainen lehti 1884–1891)|Oma Maa]]*, johon hän myös kirjoitti. Hän kirjoitti myös laulutekstejä.

## Suomennettu tuotanto
* Kaunis olet, synnyinmaa! (Ilus oled, isamaa!) suom. sanat Tuntematon. Muun muassa teoksessa *Kultaiset koululaulut vanhoilta ajoilta*, Helsinki : Tammi, 1999  (säveltäjä Karl August Hermann)

## Lähteet
 

## Aiheesta muualla
*  
* Mihkel Veske Estonian Writers' Online Dictinary
...And Blood Was Shed in Warsaw

__NOTOC__
**...And Blood Was Shed in Warsaw** on puolalaisen death metal -yhtye Vaderin kolmas live-DVD, joka on julkaistu vuonna 2007. DVD julkaistiin mainostamaan yhtyeen edeltävänä vuonna julkaisemaa levyä, Impressions in Bloodia.

## Kappaleet

### DVD
#
#
#
#
#
#
#
#
#
#
#
#
#
#
#
#
#
#
#
#
#
 
**Musiikkivideot**
# "Sword of the Witcher" (2007) – 3:39
# "Helleluyah!!! (God Is Dead)" (2006) – 3:04

**Piotr Wiwczarekin haastattelu**
#
#
#
#
#
#
#
#
#

### Bonus CD
#
#
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
*
Filippiinien barokkikirkot

**Filippiinien barokkikirkot** on Unescon maailmanperintökohde, johon kuuluu neljä espanjalaisten Filippiineille rakentamaa kirkkoa. Kaikki neljä kirkkoa kuuluvat katoliselle kirkolle, ja ne on suojeltu Filippiineillä kansallisesti merkittävinä kohteina.

Unescon mukaan kirkot täyttivät kaksi kriteeriä niistä, jotka on asetettu maailmanperintöluetteloon pääsemiseksi. Unescon mukaan kirkoissa käytetty tyyli oli merkittävänä vaikutteena alueen myöhemmälle kirkkoarkkitehtuurille, ja Filippiinien barokkikirkot eurooppalaisen kirkkoarkkitehtuurin ja paikallisten materiaalisen sekä koristeaiheiden fuusiota, joka aloitti uuden kirkkorakentamisen perinteen.

Kohteeseen kuuluu seuraavat kirkot:
*Pyhän Augustinuksen kirkko, Manila
*Neitsyt Marian taivaaseenastumisen kirkko, Santa Maria
*Pyhän Augustinuksen kirkko, Paoay
*Pyhän Tuomas Villanuevalaisen kirkko, Miag-ao

## Lähteet
*

### Viitteet

## Aiheesta muualla
*Kirkot Unescon sivuilla 
*Barokkikirkot Filippiinien turistisivuilla
90-9-1

**90-9-1**-teoria (myös 1&nbsp;%:n sääntö) viittaa tunnettuihin teorioihin internetin käytöstä, jonka mukaan ihmiset useammin lukevat (lurkkivat) kuin osallistuvat sisällön tuottamiseen. Vain 1&nbsp;% (tai vähemmän) lukijoista osallistuu tavalla tai toisella sisällön tuottamiseen. Termin nimesivät 1&nbsp;%:n säännöksi Ben McConnell ja Jackie Huba.

"90-9-1"-versiossa todetaan, että 1&nbsp;% ihmisistä tuottaa sisältöä, 9&nbsp;% muokkaa tai kommentoi sisältöä ja loput 90&nbsp;% käyttävät sisältöä. Tarkat prosentit vaihtelevat aiheen ja ympäristön mukaan.

## Lähteet
Necrolust

**Necrolust** on Vaderin toinen demo, joka on julkaistu vuonna 1989.

## Kappalelista
#
#
#
#

## Kokoonpano
* Peter – kitara, laulu
* Docent – rummut
* Jacek "Jackie" Kalisz – bassokitara

## Aiheesta muualla
* 
*
Hannibal TV

**Hannibal TV** () on tunisialainen televisiokanava, joka esiintyy myös eripuolella maailmaa satelliitin kautta. Kanava esittää pääosin televisiosarjoja ja dokumenttiohjelmia.

## Historia
Tunimedian perustama Hannibal TV lähetti esilähetyksensä 12. helmikuuta 2005 kello 19 paikallista aikaa. Seuraavana päivänä kanava aloitti virallisesti lähetyksensä. Ohjelmisto alkoi tunnin myöhässä, kun lähetys aloitettiin lukemalla Koraania ja sen perään lukemalla presidentin tekemän kirjeen.

23. helmikuuta 2007 kanava teki yhteistyösopimuksen France Télévisionsin kanssa, joka koski pääosin mainostamista ja televisio-ohjelmia.

Toukokuussa 2008 Tunisiassa tehdyn tutkimuksen mukaan kanava oli maan katsotuin televisiokanava maaliskuun ja huhtikuun aikana.

## Ohjelmistoa
*Damages
*Dexter
*Kidnapped
*Pako

## Lähteet
Live in Decay

**Live in Decay** on puolalaisen death metal -yhtye Vaderin ensimmäinen demo, joka on julkaistu vuonna 1986.

## Kappalelista
#
#
#
#
#
# Deathlike Carrion (studio)
# Satans Wrath (studio)
# Tyrants of Hell (radio edit)

## Kokoonpano
* Peter – sähkökitara
* Zbigniew "Vika" Wróblewski – sähkökitara
* Robert "Czarny" Czarneta – laulu
* Robert "Astaroth" Struczewski – bassokitara
* Grzegorz "Belial" Jackowski – lyömäsoittimet

## Lähteet

## Aiheesta muualla
* 
*
Cipriano de Rore

**Cipriano de Rore** (1516 – ennen vuotta 1565) oli ranskalais-flaamilainen säveltäjä. Hänen varhaisesta elämästään tai saapumisestaan Venetsiaan ei ole säilynyt varmoja tietoja. Hänen kuitenkin tiedetään laulaneen Basilica di San Marcon kuorossa vuosina 1542–1546. Hän opiskeli Adrian Willaertin johdolla. 

Vuodesta 1547 de Rore toimi musiikillisena johtajana Ferraran herttua Ercole II:n palveluksessa. Herttua kuoli vuonna 1559 de Roren ollessa vierailulla Antwerpenissä. Vuonna 1560 de Rore sai vastaavan viran parmalaisessa hovissa. Vuonna 1563 hän seurasi Willaertiä *maestro di cappellana* Basilica di San Marcossa. Hän kuitenkin palasi seuraavana vuonna aiempaan virkaansa Parmaan.

De Rorelta on säilynyt kolme messua, 65 motettia, passio, kahdeksan psalmia, Magnificateja, 125 madrigaalia ja eräitä chansoneita. Hänen hengellinen musiikkinsa on kokonaisuudessaan konservatiivista; hänen madrigaalinsa ovat historiallisesti tärkeämpiä. Hän suosi vakavaa ja korkealentoista runoutta. Hän pyrki aina vangitsemaan tekstien tunnelman musiikillisin keinoin. Eräiden erityisen voimakkaiden tekstien yhteydessä hän käytti rohkeaa kromatiikkaa ja modulaatioita.

## Lähteet
Cesare Ciardi

**Cesare Ciardi** (1818–1877) oli italialainen huilisti. Hän syntyi Pratossa, sai Paganinin tuen varhaisella urallaan ja nousi kansainväliseen maineeseen virtuoosina. Hän muutti vuonna 1853 Venäjälle, jossa työskenteli kamarihuilistina tsaarin palveluksessa. Hän myös liittyi vastikään perustetun konservatorion henkilökuntaan, jonka jäsenenä hän opetti Tšaikovskia ja ystävystyi tämän kanssa. 

Ciardi myös sävelsi. Hänen teoksensa ovat ensisijaisesti huilulle.

## Lähteet

## Aiheesta muualla
* Allmusic.com: Cesare Ciardi 
* IMSLP: Cesare Ciardin nuotteja
Hirmuliskojen yö

**Hirmuliskojen yö** on Hevisaurus-yhtyeen 15. syyskuuta 2010 ilmestynyt toinen albumi. Albumilla vierailevat Perttu Kivilaakso, Janne Wirman, Antti "Hyrde" Hyyrynen, Emerson Burton, Elias Viljanen sekä Nino Laurenne. Ensimmäisenä singlenä julkaistiin kappale *Saurusarmeija*. Levy kipusi ensimmäisellä viikollaan Suomen virallisen albumilistan kolmannelle sijalle.

## Kappaleet
# Alkumarssi – 1.09
# Saurusarmeija – 3.37
# Hirmuliskojen yö – 3.40
# Supersankari – 3.18
# Ruosteinen robotti – 2.57
# Hevipitsaa – 3.02
# Mummon mopo – 2.57
# Justus Kummitus – 2.53
# Takapiha – 2.48
# Eläintarhan yövahti – 3.55
# Hikka – 3.40
# Tukkahumppaa – 3.18
# Muffi Puffin oppitunti – 2.37
# Velho – 3.56
# Kiire – 1.32

## Arvostelut
* Imperiumi: 7½/10

## Lähteet
* Hevisaurus
* LevykauppaX 

### Viitteet

## Aiheesta muualla
* 
*
Boz Burrell

**Raymond "Boz" Burrell** (1. elokuuta 1946 – 21. syyskuuta 2006) oli englantilainen basisti ja laulaja. Hän aloitti uransa laulajana 1960-luvulla Boz People -nimisessä kokoonpanossa. 

Boz People saavutti hyvän lavaesiintyjän maineen ja sai sopimuksen Columbia-levy-yhtiön kanssa. Yhtye levytti 4 singleä vuosina 1965-66. The Who -yhtyeen sisäisten riitojen ollessa pahimmillaan Burrell oli ehdolla korvaamaan Roger Daltreyn joulukuussa 1965.

Singlet eivät menestyneet ja Boz Peole hajosi. Siinä soittanut Ian McLagan liittyi Small Faces - kokoonpanoon. Burrell levytti edelleen käyttäen nimeä Boz. Näissä sessioissa oli studiomuusikkona mm. Ritchie Blackmore.

Suurelle yleisölle hän tuli tunnetuksi liityttyään 1971 King Crimson -yhtyeeseen, jonka kitaristi ja johtaja Robert Fripp opetti hänet soittamaan bassoa. Burrell on laulaja/basistina vuonna 1971 julkaistulla albumilla *Islands*.

King Crimsonin jälkeen 1973 Burrell oli mukana perustamassa Bad Company -kokoonpanoa, jossa hän oli koko sen toiminnan ajan yhtyeen saavuttaessa suuren menestyksen.

## Lähteet

## Aiheesta muualla
* http://www.nndb.com/people/213/000082964/
Boštjan Nachbar

**Boštjan Nachbar** (s. 3. heinäkuuta 1980 Slovenj Gradec) on slovenialainen koripalloilija, joka edustaa nykyisin FC Barcelonaa.

## Ura
Nachbar aloitti koripallon KK Mariborin juniorijoukkueissa, joista hän nousi kaudeksi 1997–1998 KK Union Olimpijaan. Seuraavaksi kaudeksi Nachbar myytiin takaisin Mariboriin, josta hän siirtyi yhden kauden jälkeen Pivovarna Laskoon. Vuonna 2000 Nachbar siirtyi Benetton Trevisoon, jota hän edusti kahden kauden ajan. Kaudella 2001–2002 Nachbar nousi Trevison aloitusviisikkoon ja johdatti joukkueensa Euroliigan neljän parhaan joukkoon. 

Hän osallistui  NBA:n varaustilaisuuteen, jossa hän oli Houston Rocketsin viidestoista varaus. Ensimmäisellä NBA-kaudellaan Nachbar teki 2,1 pistettä ottelua kohden. Kauden 2004–2005 Nachbar aloitti Houstonissa, mutta siirtyi joulukuussa New Orleans Hornetsiin. Helmikuussa 2006 hän siirtyi New Jersey Netsiin, jossa hän pelasi kesään 2008 asti. Viimeinen NBA-kausi oli häneltä tilastollisesti paras, sillä hän teki 9,8 pistettä ottelua kohden. 

Heinäkuussa 2008 Nachbar palasi Eurooppaan ja solmi Dynamo Moskovan kanssa kolmivuotisen sopimuksen. Yhden kauden jälkeen Nachbar siirtyi Efes Pilseniin vuoden sopimuksella, vaikka oli saanut tarjouksia myös NBA-seuroilta. Hän pelasi seurassa vuoteen 2011 asti. Nachbar ei pelannut kauden 2011–2012 missään seurassa, mutta allekirjoitti tammikuussa 2012 loppukaudeksi sopimuksen UNIKS Kazanin kanssa. Kaudeksi 2012–2013 Nachbar siirtyi saksalaiseen Brose Basketsiin. Kesällä 2013 hän teki monivuotisen sopimuksen FC Barcelonan kanssa.

## Lähteet

## Aiheesta muualla
*NBA:n pelaajaprofiili 
*Euroliigan pelaajaprofiili 
*Legabasketin pelaajaprofiili
Širvintosin kunnallispiiri

**Širvintosin kunnallispiiri** (, ) on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 19 142 asukasta. Hallinnollisena keskuksena toimii Širvintos.

## Asutuskeskukset
### Kaupungit
*Širvintos (hallinnollinen keskus)

### Kaupunkia pienemmät
*Bagaslaviškis
*Gelvonai 
*Kernavė 
*Musninkai
*Zibalai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Star FM

**Star FM** oli radioasema, joka toimi Suomessa vuosina 1999-2001 kunnes se muutti nimensä nykyiseksi Radio Suomipopiksi. Kanavan omisti silloin Oy P4 Finland, joka toimii tätä nykyään nimellä Metroradio Finland Oy. Star FM:n tunnuslause oli *mieluummin musiikkia* ja soitossa oli pääasiassa 1980- ja 1990-lukujen kotimaisia ja kansainvälisiä klassikkohittejä. Star FM:n lisäksi P4 Finland omisti myös Groove FM:n.

Oy P4 Finlandin omistanut ruotsalainen Modern Times Group päätti loppuvuonna 2000 keskittää radio-omistuksensa Suomessa Radio Novaan . Yhtiön kanavat myytiin lokakuussa 2000 Metromedia International Groupille, joka muutti toimilupayhtiön nimen Metromedia Finlandiksi. Kanavan uutta nimeä kuuntelijat saivat ehdottaa Star FM:lle kilpailun muodossa, josta syntyi loppujen lopuksi Radio Suomipop vuonna 2001.

## Lähteet
Dzordzorin kappeli

**Dzordzorin kappeli** on pieni kappeli Āzārbāyjān-e Gharbīn provinssissa Iranissa. Se on ainoa jäänne suuremmasta Dzordzorin luostarikokonaisuudesta. Se muodostaa Stefanoksen ja Taddeuksen luostarin kanssa Unescon maailmanperintöluettelon kohteen: Iranian armenialaiset luostarit.

Kappelin ikää ei ole pystytty varmasti todistamaan. Toiset tutkijat arvelevat sen rakennetun 800- tai 900-luvulla, kun toiset ovat taas sitä mieltä, että se rakennettiin 1300-luvulla. Se oli kuitenkin osa Dzordzorin luostaria, jonka Abbas I hävitti 1600-luvun alussa. 

Kappelia uhkasi tuhoutuminen 1980-luvulla, kun Iranin hallitus päätti rakentaa padon kappelin läheltä menevään jokeen. Vuosien 1987–1988 aikana kappelia siirrettiin 600 metriä yläjuoksun suuntaan, ja samalla sen kupolia peruskorjattiin. Kaikki kappelin kivet numeroitiin, ja se rakennettiin uudelleen uuteen paikkaan. Osa kivistä jouduttiin kuitenkin korvaamaan, ja 1548 kivestä 250 on uusia.

## Lähteet

## Aiheesta muualla
Eilisen keisari, narri loppuelämän

**Eilisen keisari, narri loppuelämän** on rap-artisti ja -tuottaja Tapani Kansalaisen ensimmäinen studioalbumi. Albumi julkaistiin 29. syyskuuta 2010 Joku Roti Recordsin kautta. Albumilta on julkaistu näytekappaleet "Eläkettä venaillessa" ja "Naisongelmii", joista ensimmäisestä on julkaistu myös musiikkivideo. Kolmas näytekappale "Sunnuntairaportti" julkaistiin syyskuussa 2010 ilmaisladattavaksi Redrum-187 -sivustolla. Myös albumin kappaleesta "Myllyt sallittu" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 

## Biitit
* Tapani Kansalainen: 1, 2, 3, 4, 5, 6, 7, 8, 9, 11, 12
* Setä G.: 10

## Arvostelut
* Desibeli.net: 
* Noise.fi: 
* Redrum-187: 
* Soundi: 

## Lähteet

## Aiheesta muualla
* "Eläkettä venaillessa" -musiikkivdeo YouTubessa
* Tapani Kansalaisen videohaastattelu Redrum-187 -sivustolla
* Lataa kappale "Sunnuntairaportti" Redrum-187 -sivustolta
U103

**Radio U103** oli pääkaupunkiseudulla vuosina 1995–1999 toiminut paikallisradio. Kanavan lähetin taajuudella 102,8&nbsp;MHz toimi silloin Keski-Uudellamaalla Hyrylän varuskunnan alueella olevassa mastossa. U103:n musiikki koostui 1970–1990-lukujen pop- ja rock-musiikista. Kanavan sloganina toimi *"Hyvän Tuulen Radioasema"*. Loppu aikoina U103:lta tuli vain tauotonta musiikkia ennen kuin kanavan nimeksi tuli Sävelradio. Myös kanavan kuuluvuusalue laajentui kanavan loppuaikoina, kun U103 yhdistyi Hyvinkäällä ja Riihimäellä toimivan Radio Voima Aseman kanssa, joka toimi taajuudella 90,1&nbsp;MHz.

## Ohjelmat
U103:n ohjelmia oli mm. Danny & Fredi Aamushow, U-Klubi, Jokebox, Terassiradio.

## Juontajat
*Joke Linnamaa
*Jami Kananen
*Juha Vuorinen
*Mikko "Peltsi" Peltola
*Black Mike
Clock

**Clock** oli 1970-luvulla perustettu ruotsalainen pikaruokaketju, jonka päätuote olivat hampurilaiset. Clock kaatui 1990-luvulla taloudellisiin vaikeuksiin ja viimeinen Clock-ravintola Ruotsissa suljettiin 1999, Ruotsissa Toimii Edelleen Yksi Ravintola. 

## Clock Suomessa
Suomessa Clock-ketjulla oli 1980- ja 1990-luvuilla viisi hampurilaisravintolaa pääkaupunkiseudulla: Helsingissä Erottajalla, Itäkeskuksessa, Messukeskuksessa, Espoon Tapiolassa Sampokujalla ja Keravalla sisähuvipuisto Fanfaarissa.  Ne saivat alkunsa 1980-luvun alussa, kun Alkon tytäryhtiö Arctia teki lisenssisopimuksen Clock-ketjun silloisen ruotsalaisomistajan SARAn kanssa, joka oli Arctian tavoin valtio-omisteinen ravintolayhtiö. Lisäksi ainakin Mikkelissä oli 1980-luvun lopulla yksi ravintola.

## Lähteet
*Huvipuisto.net - Fanfaari

### Viitteet
Nils Bäckström

**Nils Bäckström** (s. 29. kesäkuuta 1986 Tukholma, Ruotsi) on ruotsalainen jääkiekkopuolustaja, joka pelaa SHL-joukkue AIK IF:ssä. Hän on pelityyliltään all-round -puolustaja, jolla ei ole erityisiä vahvuuksia eikä heikkouksia. Bäckström on kohtalaisen hyvä liikkumaan ja pitämään kiekkoa, mutta hän ei tee kovin paljon tehopisteitä, eikä Bäckströmin laukaus ole kovin hyvä.

## Ura
Bäckström on Danderyds SK:n kasvatti. Hän pelasi juniorina myös Hammarby IF:ssä kevääseen 2003 asti, jonka jälkeen Bäckström siirtyi Stocksunds IF:ään. Detroit Red Wings varasi Bäckströmin yhdeksännellä kierroksella 209. pelaajana . Hän oli edellisellä kaudella 2003–2004 pelannut Stocksundin J18-joukkueessa. Bäckström siirtyi kaudeksi 2004–2005 Djurgårdens IF:n J20-junioreihin. Hän pelasi kaudella 2005–2006 myös yhden ottelun Elitserienissä.

Vuodet 2006–2010 Bäckström kävi Alaska-Anchoragen yliopistoa. Hänet valittiin kausina 2008–2009 ja 2009–2010 WCHA:n akateemiseen tähdistökentälliseen. Keväällä 2010 Bäckström pelasi myös yhteensä viiden ottelun verran ECHL-joukkue Alaska Acesissa. Kesällä 2009 Bäckström kävi NHL-joukkue Washington Capitalsin harjoitusleirillä. Joukkueessa pelaava Nicklas Bäckström ei ole sukua hänelle.

Bäckström teki elokuussa 2010 kuukauden mittaisen try-out -sopimuksen SM-liigajoukkue Tampereen Ilveksen kanssa. Hän sai syyskuussa 2010 vuoden mittaisen sopimuksen. Bäckström kärsi lokakuussa 2010 olkapäävammasta, joka lyhensi hänen runkosarjansa 48 ottelun mittaiseksi. Bäckström teki pelaamissaan otteluissa tehot 4+2=6. Joulukuussa 2010 hän teki vuoden mittaisen jatkosopimuksen Ilveksen kanssa.

Kahden Ilveksessä vietetyn kauden jälkeen Bäckström teki huhtikuussa 2012 vuoden mittaisen sopimuksen Timrå IK:n kanssa. Kesken kauden 2012–2013, tammikuun 2013 lopulla hän siirtyi kuitenkin loppukaudeksi AIK IF:ään. Yhteensä ensimmäinen kokonainen Elitserien-kausi toi Bäckströmille 53 runkosarjaottelussa viisi syöttöpistettä.

## Tilastot

## Lähteet
*
*
*

### Viitteet
Švenčionysin kunnallispiiri

**Švenčionysin kunnallispiiri** (, ) on yksi Liettuan kuudestakymmenestä kunnallispiiristä, joka sijaitsee Vilnan läänissä. Kaakkoisosassa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 30 678 asukasta. Hallinnollisena keskuksena toimii Švenčionys.

## Asutuskeskukset
### Kaupungit
*Švenčionys (hallinnollinen keskus)
*Pabradė 
*Švenčionėliai

### Kaupunkia väkiluvultaan pienemmät
*Adutiškis 
*Kaltanėnai 
*Labanoras

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Kokoonpanot koripallon maailmanmestaruuskilpailuissa 2010

## Lohko A
### [[Angolan koripallomaajoukkue|Angola]]
Päävalmentaja:  Luís Magalhães

### [[Argentiinan koripallomaajoukkue|Argentiina]]
Päävalmentaja:  Sergio Hernández

### [[Australian koripallomaajoukkue|Australia]]
Päävalmentaja:  Brett Brown

### [[Saksan koripallomaajoukkue|Saksa]]
Päävalmentaja:  Dirk Bauermann

### [[Jordanian koripallomaajoukkue|Jordania]]
Päävalmentaja:  Mário Palma

### [[Serbian koripallomaajoukkue|Serbia]]
Päävalmentaja:  Dušan Ivković

## Lohko B
### [[Brasilian koripallomaajoukkue|Brasilia]]
Päävalmentaja:  Rubén Magnano

### [[Kroatian koripallomaajoukkue|Kroatia]]
Päävalmentaja:  Josip Vranković

### [[Iranin koripallomaajoukkue|Iran]]
Päävalmentaja:  Veselin Matić

### [[Slovenian koripallomaajoukkue|Slovenia]]
Päävalmentaja:  Memi Bečirovič

### [[Tunisian koripallomaajoukkue|Tunisia]]
Päävalmentaja:  Adel Tlatli

### [[Yhdysvaltain koripallomaajoukkue|Yhdysvallat]]
Päävalmentaja:  Mike Krzyzewski

## Lohko C
### [[Kiinan koripallomaajoukkue|Kiina]]
Päävalmentaja:  Bob Donewald

### [[Norsunluurannikon koripallomaajoukkue|Norsunluurannikko]]
Päävalmentaja:  Randoald Dessarzin

### [[Kreikan koripallomaajoukkue|Kreikka]]
Päävalmentaja:  Jonas Kazlauskas

### [[Puerto Ricon koripallomaajoukkue|Puerto Rico]]
Päävalmentaja:  Manolo Cintrón

### [[Venäjän koripallomaajoukkue|Venäjä]]
Päävalmentaja:  David Blatt

### [[Turkin koripallomaajoukkue|Turkki]]
Päävalmentaja:  Bogdan Tanjević

## Lohko D
### [[Kanadan koripallomaajoukkue|Kanada]]
Päävalmentaja:  Leo Rautins

### [[Ranskan koripallomaajoukkue|Ranska]]
Päävalmentaja:  Vincent Collet

### [[Libanonin koripallomaajoukkue|Libanon]]
Päävalmentaja:  Tab Baldwin

### [[Liettuan koripallomaajoukkue|Liettua]]
Päävalmentaja:  Kęstutis Kemzūra

### [[Uuden-Seelannin koripallomaajoukkue|Uusi-Seelanti]]
Päävalmentaja:  Nenad Vučinić

### [[Espanjan koripallomaajoukkue|Espanja]]
Päävalmentaja:  Sergio Scariolo
Merimieseläkekassa

**Merimieseläkekassa** (MEK) on Suomen vanhin yksityisen sektorin eläkelaitos. Sen toimintaa valvovat sosiaali- ja terveysministeriö ja finanssivalvonta.

Merimieseläkekassan toiminnan perustana oleva merimieseläkelaki (MEL) astui voimaan 1. kesäkuuta 1956.  Samana vuonna perustetun Merimieseläkessan tehtävänä on huolehtia suomalaisilla ulkomaanliikenteen kauppa-aluksilla ja jäänmurtajilla työskentelevien merenkulkijoiden lakisääteisestä työeläketurvasta. Eläkekassa myöntää ja maksaa merenkulkijoille ansiotyöhön perustuvia MEL-eläkkeitä.

Vuonna 2019 eläkekassan vakuuttamia työntekijöitä oli noin 7&nbsp;400 ja eläkkeensaajia noin 8&nbsp;200. MEL-eläke antaa turvan vanhuuden, työkyvyttömyyden tai työttömyyden varalle. Kuolemantapauksissa merenkulkijan lähiomaiset voivat saada perhe-eläkettä.

Merimieseläkekassan toimitusjohtaja on ollut 1. tammikuuta 2021 alkaen Jari Puhakka.

## Lähteet

## Aiheesta muualla
*Merimieseläkekassan verkkosivut
Minna Painilainen-Soon

**Minna Mari Painilainen-Soon** (o.s. **Painilainen**, s. 12. heinäkuuta 1964 Turku) on suomalainen, Turun Urheiluliittoa edustanut pikajuoksija.

Painilainen-Soon kuului Suomen 4&nbsp;×&nbsp;100&nbsp;metrin viestijuoksujoukkueeseen, joka karsiutui alkuerissä Barcelonan olympialaisissa 1992. Tokion MM-kilpailuissa 1991 hän kuului välierissä Suomen-ennätysajalla 43,73&nbsp;s karsiutuneeseen pikaviestijoukkueeseen. Hän edusti Suomea viidessä maaottelussa.

Painilainen-Soon voitti Suomen-mestaruuden 4&nbsp;×&nbsp;100&nbsp;metrin viestijuoksussa vuosina 1990, 1991 ja 1992. Hän saavutti viestissä SM-pronssia vuonna 1988. Henkilökohtaisen SM-mitalin hän saavutti 100 metrin juoksussa kahdesti: hopeaa vuonna 1988 ja pronssia vuonna 1991. Turun Urheiluliiton joukkueessa hän juoksi 4&nbsp;×&nbsp;100&nbsp;metrillä seurajoukkueiden Suomen-ennätyksen 45,57&nbsp;s.

Ammatiltaan Minna Painilainen-Soon on peruskoulun maantiedon ja biologian lehtori.

## Henkilökohtaiset ennätykset
* 100 metriä: 11,65 (1992)
* 200 metriä: 24,21 (1991)

## Lähteet

* 

## Aiheesta muualla
*
Trakain kunnallispiiri

**Trakain kunnallispiiri** () on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 36 135 asukasta. Hallinnollisena keskuksena toimii Trakai.

## Asutuskeskukset
### Kaupungit
*Trakai (hallinnollinen keskus)
*Lentvaris 
*Rūdiškės

### Kaupunkeja väkiluvultaan pienemmät
*Aukštadvaris 
*Onuškis

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Zidane: A 21st Century Portrait

**Zidane: A 21st Century Portrait** () on ranskalais-islantilainen dokumenttielokuva. Elokuva julkaistiin ensimmäisen kerran Cannesin elokuvajuhlilla 2006. Elokuva kuvaa jalkapalloilija Zinédine Zidanea kokonaisen jalkapallo-ottelun ajan (Real Madrid–Villarreal CF 23. huhtikuuta 2005). Elokuvan tekemiseen käytettiin 17:ää eri kameraa. 2007 elokuva voitti César-palkinnon parhaana dokumenttielokuvana.

## Lähteet
*

### Viitteet
Lentopallo kesäolympialaisissa 1972

**[[Kesäolympialaiset 1972|Vuoden 1972 kesäolympialaisten]] [[lentopallo]]** järjestettiin 27. elokuuta – 9. syyskuuta 1972 Volleyballhallessa, Münchenissä, Saksassa. Tämä oli kolmas kerta, kun laji oli mukana olympialaisten ohjelmassa. Mukana oli 231 osanottajaa 14 eri maasta. Tapahtumia oli kaksi.

## Mitalistit
### Miehet

### Naiset

## Ottelut
### Miehet
#### Alkulohkot
##### Lohko A

##### Lohko B

#### Pudotuspelit

#### Lopputulokset

### Naiset
#### Alkulohkot
##### Lohko A

##### Lohko B

#### Pudotuspelit

#### Lopputulokset

## Mitalitaulukko

## Lähteet
*Volleyball at the 1972 München Summer Games
Kazlų Rūdan kunta

**Kazlų Rūdan kunta** () on yksi Liettuan kuudestakymmenestä kunnasta, joka sijaitsee Marijampolėn läänissä. Vuonna 2008 kunnan väkiluku oli 14 497 asukasta. Hallinnollisena keskuksena toimii Kazlų Rūda. 

## Asutuskeskukset
### Kaupungit
*Kazlų Rūda (hallinnollinen keskus)  

### Kauppalat
*Jūrė

### Kylät
*Antanavas
*Jūrė
*Bagotoji
*Ąžuolų Būda
*Bebruliškė
*Plutiškės
*Jankai
*Būda

## Lähteet
*Portrait of the Regions of Lithuania  

## Aiheesta muualla

*Kazdu Rūdan rautatieasema
*Kunnallispiirin virallinen sivusto
Radhouane Slimane

**Radhouane Slimane** (s. 16. elokuuta 1980 Kairouan) on tunisialainen koripalloilija. Pienenä ja isona laitahyökkääjänä pelaava Slimane edustaa Arabiemiirikuntien pääsarjassa pelaavaa Al-Waslia.

Slimane on pelannut urallaan kotimaansa lisäksi Portugalissa. Maajoukkuetasolla hän on edustanut Tunisiaa vuosien 2001, 2003, 2005 ja 2007 Afrikan kisoissa. Lisäksi Slimane pelasi maansa historian ensimmäisissä MM-kisoissa 2010. Vuotta myöhemmin hän oli voittamassa myös Tunsialle ensimmäisen Afrikan-mestaruuden.

## Lähteet
Luettelo Suomen katsotuimmista kotimaisista elokuvista

Tämä artikkeli on **luettelo kaikkien aikojen katsotuimmista suomalaisista elokuvista Suomessa.** 

Suomen elokuvasäätiö aloitti katsojamäärien tilastoinnin kotimaisista elokuvista vuonna 1970 ja ulkomaisista vuonna 1972. Arviot katsojamääristä ennen vuotta 1970 perustuvat elokuvahistorioitsija Kari Uusitalon laskelmiin, poikkeuksina eräät yksittäiset 1930- ja 1940-luvun elokuvat, joiden tarkat katsojalukutiedot ovat säilyneet.

## Katsotuimmat suomalaiset elokuvat

## Katso myös
* Luettelo Suomen katsotuimmista elokuvista
* Luettelo Suomen katsotuimmista elokuvista vuosittain

## Lähteet
* Suomen elokuvasäätiö: Katsotuimmat kotimaiset elokuvat elokuvateattereissa  Viitattu 14.7.2020.
* Katsotuimmat suomalaiset elokuvat ennen 1970 (faktuaaliset luvut) Elokuvauutiset.fi 14.4.2012 (Internet Archive). Viitattu 19.2.2018.
Marouan Laghnej

**Marouan Laghnej** (, s. 22. huhtikuuta 1986 Kairouan) on tunisialainen koripalloilija. Pelintekijänä ja heittävänä takamiehenä pelaava Laghnej edustaa Tunisian pääsarjassa pelaavaa JS Kairouania.

Laghnej pelasi vuonna 2004 Tunisian alle 20-vuotiaiden maajoukkueessa ja kuului myös vuoden 2007 Afrikan kisoissa Tunisian joukkueeseen.

## Lähteet
Swoop

**Swoop** on Transformers-universumissa esiintyvä Dinobotti. Hasbron luoma hahmo esiintyi ensimmäisen kerran vuonna 1984 *[[The Transformers]]* -animaatiosarjassa.

## The Transformers
Sarjassa *[[The Transformers]]* Swoop on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Swoopin ohella toinen uusi Dinobotti oli Snarl, joka muuntautuu *[[Stegosaurus|Stegosaurukseksi]]*. Hän on myös Dinoboteista älykkäimpiä.

## Transformers: Energon
*[[Transformers: Energon]]* -sarjaan pohjautuvissa leluissa Swoop ja Grimlock olivat kaksi dinosauruksiksi muuntautuvaa Autobottia, jotka olivat myytävänä samassa paketissa.

Swoopin oli tarkoitus esiintyä myös *Transformers: Energoniin* pohjautuvassa sarjakuvassa, mutta Dreamwave ehti päätyä konkurssiin ennen tätä.

## Transformers: Animated
Sarjassa *[[Transformers: Animated]]* Swoop oli yks kolmesta Isaac Sumbacin luomista robottidinosauruksista, jotka syntyivät Ikikipinän voimaa sisältävällä Sarin avaimella. Swoop muuttuu Pteranodoniksi ja on muiden Dinobottien lisäksi ihastunut Decepticon Blackarachniaan.

## Lähteet
São Paulo-Guarulhosin kansainvälinen lentoasema

**São Paulo-Guarulhosin kansainvälinen lentoasema** tai **kuvernööri Andre Franco Montoron kansainvälinen lentoasema** on lentoasema, joka sijaitsee São Paulon esikaupungin, Guarulhosin, lähettyvillä. Vuonna 2009 lentoaseman kautta matkusti yli 21&nbsp;000&nbsp;000 matkustajaa tehden lentoasemasta Brasilian vilkkaimman.

Kentällä on kaksi terminaalia. Lentoasemaa käyttäviä lentoyhtiöitä ovat muun muassa Aerolíneas Argentinas, American Airlines, Avianca Brasil, Gol Transportes Aéreos ja TAM Airlines.

## Lähteet

## Aiheesta muualla
Sinfonia nro 4 (Schumann)

Robert Schumann sävelsi **neljännen [[sinfonia]]nsa** d-mollissa (op. 120) vuonna 1841 heti ensimmäisen valmistuttua. Toinen ja kolmas sinfonia siis ovat itse asiassa sitä myöhempiä teoksia. Neljäs sinfonia kuitenkin julkaistiin vasta 1853; ennen tätä siihen oli ehditty tehdä muutoksia ensisijaisesti orkestraation alueella.

Muodoltaan neljäs sinfonia on Schumannin innovatiivisin. Sen neljä osaa esitetään tauotta. Säveltäjä pohti teoksen nimeämistä "sinfoniseksi fantasiaksi".

## Osat
# Ziemlich langsam – Lebhaft (d-molli)
# Romanze: Ziemlich langsam (a-molli)
# Scherzo: Lebhaft (d-molli)
# Langsam – Lebhaft (D-duuri)

## Kokoonpano
* 2 huilua
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* 3 pasuunaa
* patarummut
* jouset

## Lähteet

## Aiheesta muualla
* IMSLP: Symphony No.4, Op.120 (Schumann, Robert) (nuotteja)
Vilnan kunnallispiiri

**Vilnan kunnallispiiri** () on yksi Liettuan kuudestakymmenestä kunnallispiiristä, joka sijaitsee Vilnan läänissä. Kunnallispiiri ympäröi Liettuan pääkaupunkia Vilnaa, joka ei ole osa kunnallispiiriä vaan on oma kuntansa. Tästä huolimatta Vilna on kunnallispiirin hallinnollinen keskus. Kaakkoisosassa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 95&nbsp;078 asukasta.

## Asutuskeskukset
### Kaupungit
*Vilna (Liettuan pääkaupunki, kunnallispiirin hallinnollinen keskus vaikka onkin oma kuntansa)
*Nemenčinė

### Väkiluvultaan kaupunkia pienemmät
*Bezdonys 
*Maišiagala 
*Mickūnai 
*Šumskas

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Lentopallo kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[lentopallo]]** järjestettiin 18.&ndash;30. heinäkuuta 1976 Montreal Forumilla ja Paul Sauvé Arenalla, Montrealissa, Kanadassa. Tämä oli neljäs kerta kun laji oli mukana olympialaisten ohjelmassa. Mukana oli 216 osanottajaa 13 eri maasta. Tapahtumia oli kaksi.

## Mitalistit
### Miehet

### Naiset

## Ottelut
### Miehet
#### Alkulohkot
##### Lohko A

##### Lohko B

 Egypti vetäytyi turnauksesta Afrikan boikotin takia. He ehtivät pelata yhden ottelun Brasiliaa vastaan. Peli päättyi Brasilian 3&ndash;1 voittoon.

#### Pudotuspelit

#### Lopputulokset

### Naiset
#### Alkolohkot
##### Lohko A

##### Lohko B

#### Pudotuspelit

#### Lopputulokset

## Mitalitaulukko

## Lähteet
*Volleyball at the 1976 Montréal Summer Games
Johnson-oppi

**Johnson-oppi** oli Yhdysvaltojen vuonna 1965 omaksuma ulkopoliittinen kanta, joka sai nimensä presidentti Lyndon B. Johnsonin mukaan. Opin mukaan vallankumousyritykset läntisellä pallonpuoliskolla eivät olleet valtioiden sisäinen asia, vaan Yhdysvallat aktiivisesti pyrki estämään kommunismin leviämisen Keski- ja Etelä-Amerikkaan.

Oppi sai alkunsa Yhdysvaltojen aseellisesta interventiosta Dominikaanisen tasavallan sisäpoliittiseen kriisiin vuonna 1965. Se oli kuitenkin myös jatkumo Eisenhowerin ja John F. Kennedyn politiikalle.
Nixonin oppi

**Nixonin oppi** oli Yhdysvaltain presidentin Richard Nixonin mukaan nimetty ulkopoliittinen doktriini. Oppi sai alkunsa Nixonin lehdistökonferenssista Guamissa vuonna 1969. Puheessaan Nixon sanoi että Yhdysvallat olettaa liittolaistensa pitävän huolta omasta  maanpuolustuksestaan itsenäisesti, mutta hän myös lupasi Yhdysvaltojen auttavan puolustusvalmisteluissa tarvittaessa.

Oppi liittyi vahvasti Vietnamin sodan huonoon menestykseen, mutta sitä hyödynnettiin myös Lähi-idässä. Yhdysvallat tuki Irania ja Saudi-Arabiaa aseellisesti ja taloudellisesti Lähi-idän tilanteen vakauttamiseksi.
Dead Nation

**Dead Nation** on Housemarquen kehittämä ja Sony Computer Entertainmentin julkaisema isometrinen shoot ’em up -peli. Peli julkaistiin 30. marraskuuta 2010 PlayStation Storen kautta ladattavana pelinä. 

Pelin tapahtumat sijoittuvat zombien riivaamaan maailmaan. Pelaaja voi valita hahmokseen joko Jack McReadyn tai Scarlett Blaken, jotka kuitenkin eroavat toisistaan vain ulkoisesti. Pelaajan täytyy taistella erityyppisiä zombeja vastaan, joiden ominaisuudet ja kyvyt vaihtelevat. Pelin etenemistä, kuten tapettujen zombien määrää, voi seurata maakohtaisista nettitilastoista. Yksinpelin lisäksi pelattavana on yhteistyöpelimuoto samalla koneella ja verkon yli. Pelissä voi myös tuhota autoja samalla lähellä olevat zombit tuhoutuvat.

*Dead Nation* on yksi peleistä, jotka kuuluvat PSN:n huoltokatkon takia PlayStation Storesta saatavaan Welcome Back -pakettiin.

Peli on julkaistu PlayStation 3:lle ja käännös PlayStation Vitalle.

## ''Dead Nation: Apocalypse Edition''

*Dead Nation: Apocalypse Edition* on PlayStation 4 -konsolille vuonna 2014 julkaistu versio pelistä.

Peli sai arvioksi 8/10 IGN:n arvostelussa.

## Lähteet

## Aiheesta muualla
* 
* 
* ''Dead Nation'' Sony Computer Entertainment Europen sivustolla
Pirttikosken voimalaitos (Kaustinen)

**Pirttikoski** on Killin Voima Oy:n omistama voimalaitos Perhonjoessa Kaustisella. 

Voimalaitoksen on rakennuttanut vuosina 1917–1918 Kaustisen Sähkö-Sahakone osuuskunta. Alussa voimalaitoksen sähköteho oli 18&nbsp;kVa ja putouskorkeus kolme metriä. Voimalaitosta uusittiin vuonna 1922. Putouskorkeus nostettiin 3,5 metriin. Koneistoksi vaihdettiin Tampereen Konepajan Francis-pystyturbiinit 90 ja 60 Hp ja Strömbergin generaattorit 75&nbsp;kVA ja 18&nbsp;kVA. Vuosituotanto oli noin 400&nbsp;000 kilowattituntia. Voimalaitosta uusittiin toisen kerran vuonna 1995. Koneisto vaihdettiin Flygt Ab:n säätyvään ja kiinteään turbiinigeneraattoriin. Molempien teho on 250 kilowattia.

Voimalaitoksen vuosituotanto on nyt noin 2&nbsp;200 megawattituntia. Se vastaa noin 120 sähkölämmitystalon vuosikulutusta tai noin 500 kotitalouden vuotuista taloussähköä.

## Pirttikosken voimalaitoksen kalatie
Perhonjoessa sijaitseva Pirttikosken vesilaitos sai perustamisluvan Vaasan läänin maaherran päätöksellä 31. tammikuuta 1925. Päätöksessä vesilaitoksen omista ja velvoitetaan rakentamaan ja kunnostamaan tarkoituksen mukaista kalatietä kalastushallituksen vahvistamien piirustuksien mukaan, jos kalatie vastaisuudessa katsotaan tarpeen vaatimaksi. Länsi-Suomen vesioikeus antoi vuonna 1994 Pirttikosken voimalan omistajalle luvan rakentaa uudet voimalaitosyksiköt Pirttikoskeen ja poistaa vanhan voimalan rakenteet käytössä. Luvassa muutettiin 31. tammikuuta 1925 annetun maaherran päätöksen lupamääräyksiä, mutta kalatietä koskeva lupamääräys jäi edelleen voimaan.

Varsinais-Suomen elinkeino-, liikenne- ja ympäristökeskuksen kalatalouspalvelut-yksikkö, joka toimii alueellisen kalatalousviranomaisena ja yleisen kalatalousedun valvojana mm. Pirttikosken voimalaitoksen alueella, sai Perhonjoen kalastusalueelta, Norra svenska fiskeområdenilta, joukolta osakaskuntia ja muita kalastusoikeuden haltijoita sekä Metsähallitukselta aloitteen edistää kalatien rakentamisasiaa Pirttikoskella. Varsinais-Suomen Ely-keskus lähetti Pirttikosken voimalaitoksen luvan haltijalle Korpelan Energia Oy:lle kirjeen 31. tammikuuta 2017, jossa vaati luvanhaltijaa ryhtymään toimenpiteisiin kalatievelvoitteen täyttämiseksi sekä vastaamaan kirjeeseen 31. maaliskuuta 2017 mennessä. Ely-keskus esitti kirjeessään myös perustelut sille, miksi se katsoo, että kalatien rakentaminen on katsottava
tarpeen vaatimaksi.

Aluehallintovirasto päätti 4. syyskuuta 2018, että Pirttikosken vesivoimalaitokselle on rakennettava kalatie.
Perhon Voima hankki Kaustisella Perhonjoen vesistössä sijaitsevan Pirttikosken vesivoimalaitoksen omistukseensa 29. kesäkuuta 2018 Korpelan Energia Oy:ltä. Velvoite kalatien rakentamisesta oli Perhon Voiman tiedossa jo kaupantekovaiheessa ja yhtiö oli varautunut mahdollisen kalatien rakentamiseen. Aluehallintoviraston päätöksen saatuaan, Perhon Voima Oy:n hallitus päätti, ettei yhtiö hae muutosta aluehallintoviraston päätökseen, vaan ryhtyy valmistelemaan lupahakemusta kalatien rakentamiseksi. Yhtiö jättää lupahakemuksen kalatien rakentamiseksi 12 kuukauden kuluessa.

## Lähteet
Josh MacNevin

**Josh MacNevin** (s. 14. heinäkuuta 1977 Calgary, Alberta, Kanada) on kanadalainen entinen jääkiekkoilija ja nykyinen valmentaja. MacNevin oli pelipaikaltaan puolustaja. Hän päätti pelaajauransa TPS:n riveissä kevääseen 2013. Hän laukoo oikealta. MacNevinin vahvuuksiin kuuluu kiekollinen peli, tekniikka, laukaus ja johtamistaidot. Hänen heikkouksiin kuuluu hitaus sekä ajoittaiset puolustuspään vaikeudet ja riskialtis kiekollinen peli. MacNevin saa useimmiten vastuuta ylivoimalla.. Pelaajauran jälkeen MacNevin on toiminut WHL-joukkue Lethbridge Hurricanesin apulaisvalmentajana.

## Ura
MacNevin pelasi kauden 1995–1996 BCJHL-joukkue Vernon Vipersissa, jonka jälkeen New Jersey Devils varasi hänet neljännellä kierroksella 101. pelaajana . MacNevin kävi vuodet 1996–2000 Providence Collegea, jonka joukkueen tehokkain puolustaja hän oli kaudella 1998–1999 tehoilla 6+29=35. MacNevin pelasi viimeisen NCAA-kautensa 1999–2000 loppuun AHL-joukkue Albany River Ratsissa. Kauden 2000–2001 hän pelasi ECHL:ssä edustaen Charlotte Checkersiä ja Birmingham Bullsia.

Kaudeksi 2001–2002 MacNevin siirtyi Eurooppaan ja italialaisen SHC Fassan riveihin. Hän kävi pelaamassa keväällä 2002 WCHL-joukkue Bakersfield Condorsissa, mutta MacNevin pelasi seuraavat kolme kautta taas Fassassa. Hän oli jokaisella kaudellaan joukkueensa tehokkain puolustaja. Parhaillaan MacNevin teki 40 pistettä kaudella 2003–2004, jolloin hän pelasi myös kaksi ottelua Itävallan toiseksi korkeimmalla sarjatasolla Österreichische Nationalligan EK Zell am Seessä. Vuodet 2005–2007 MacNevin pelasi Saksan toiseksi korkeimmalla sarjatasolla 2. Bundesligassa EV Regensburgin joukkueessa. Kaudella 2006–2007 hän oli koko liigan tehokkain puolustaja tehoilla 16+44=60, joilla MacNevin voitti myös Regensburgin sisäisen piste- ja syöttöpörssin. Kaudeksi 2007–2008 hän siirtyi sarjatasoa ylemmäs DEL-joukkue ERC Ingolstadtiin. Hän teki siellä 49 ottelussa tehot 2+10=12.

Vuodet 2008–2010 MacNevin pelasi Ruotsin toiseksi korkeimmalla sarjatasolla HockeyAllsvenskanissa Växjö Lakersin riveissä. Hän oli sekä kaudella 2008–2009 (10+32=42) että kaudella 2009–2010 (14+32=46) koko sarjan tehokkain puolustaja. Kaudella 2009–2010 MacNevin voitti myös Allsvenskanin +/- -tilaston lukemalla +26 ja ulkomaalaisten pistepörssin. Hän oli myös Växjön paras pistemies kevään 2010 Kvalserienissä tehoilla 2+7=9, joilla MacNevin jakoi myös puolustajien pistepörssin voiton AIK IF:n Dick Tärnströmin kanssa. Hän siirtyi Elitserienin nousijajoukkue AIF IF:ään kaudeksi 2010–2011, mutta MacNevin aloitti kautensa kuitenkin SM-liigajoukkue Hämeenlinnan Pallokerhossa, jossa hän pelasi viiden ottelun verran lainalla paikatessaan Joni Haverisen ja Mathias Porselandin loukkaantumisia. MacNevinin ensimmäinen Elitserien kausi jäi kuitenkin loukkaantumisten takia vain 20 runkosarja- ja yhden playoff-ottelun mittaiseksi.

MacNevin pelasi HPK:ssa lainalla myös syyskuussa 2011. Hän oli AIK:ssa tehoilla 2+7=9 koko Elitserienin tehokkain puolustaja kevään 2012 pudotuspeleissä.

## Muuta
MacNevinin isoveli Ryan on pelannut myös jääkiekkoa.

## Tilastot

## Lähteet
*
*
*
*

### Viitteet
Rüdesheim am Rhein

**Rüdesheim am Rhein** on kaupunki Reinjoen laaksossa Hessenin osavaltiossa Saksassa. Kaupungissa asui 9&nbsp;892 ihmistä vuoden 2016 lopussa.

Rüdesheimissa on matkailijoiden suosima katu Drosselgasse', jonka leveys on kolme metriä ja pituus 144 metriä, ja sen varrella on runsaasti matkamuistomyymälöitä. Alueelta johtaa köysirata Niederwalddenkmal patsaalle.

Myös Rein antaa kaupungille leimansa. Esimerkiksi joen varrella on kävelyreitti. Lisäksi hotelleja ja ravintoloita on rakennettu niin, että niistä avautuu näkymä joelle. Veneliikenne on runsasta, sekä vastapäisellä rannalla olevaan Bingen am Rheiniin että myös kauempana oleviin kaupunkeihin.

Kaupungissa pidetään vuosittain viinijuhla "Rüdesheimer Weinfest".


Kuva:Rüdesheim Rhein.jpg|Näkymä kaupunkiin
Kuva:Drosselgasse1.jpg|Drosselgasse
Kuva:Niederwald Denkmal Rüdesheim.jpg|Niederwalddenkmal


## Lähteet

## Aiheesta muualla

* Kaupungin verkkosivusto 
* Vuotuinen viinijuhla
Dingle

**Dingle** () on kaupunki Kerryn kreivikunnassa Irlannissa. Dingle on Dinglenniemen ainoa kaupunki ja sijaitsee rannikolla suojaisan lahden perukassa noin 49&nbsp;km lounaaseen Traleesta ja noin 71&nbsp;km luoteeseen Killarneysta. Dingle sijaitsee iirinkielisellä alueella (gaeltacht).

Kaupunki perustettiin satamapaikaksi normannien valloitettua Irlannin 1100-luvulla. 1500-luvulle tultaessa Dingle oli yksi Irlannin tärkeimmistä kauppasatamista, josta vietiin kalaa sekä vuotia ja jonne tuotiin viiniä Manner-Euroopasta. Vuonna 2006 Dinglessä oli 1&nbsp;920 asukasta. Nykyään kaupungin tärkeimmät elinkeinot ovat turismi, kalastus ja maatalous.

Vuodesta 1984 saakka Dinglen sataman tuntumassa on elänyt Fungi-niminen pullokuonodelfiini, joka ei poikkeuksellisesti tunnu etsivän lajitovereidensa seuraa vaan hakeutuu säännöllisesti satamassa liikkuvien veneiden läheisyyteen. Dinglessä on Fungia esittävä pronssipatsas, ja turisteille järjestetään veneretkiä delfiiniä tapaamaan.

Vuosina 1891–1953 Dingleen kulki Traleesta kapearaiteinen rautatie.

## Lähteet
Nizar Knioua

**Nizar Knioua** (, s. 8. kesäkuuta 1983 Nabeul) on tunisialainen koripalloilija. Heittävänä takamiehenä pelaava Knioua edustaa Tunisian pääsarjassa pelaavaa Stade Nabeulienia.

Knioua on voittanut kolme Tunisian mestaruutta Stade Nabeulienin joukkueessa ja oli voittamassa Tunisialle Afrikan mestaruus pronssia vuoden 2009 Afrikan kisoissa.

## Lähteet
TTV

**TTV** oli suomalainen yhtye, joka teki yhden pitkäsoiton CBS-levymerkille vuonna 1983.

## Kokoonpano
* Tomi Ervi – laulu
* Martti Rechardt – kitara
* Markku Kanerva – kitara
* Janne Haavisto – rummut
* Jari Heino – basso

## Diskografia
* *[[Ei uutta wanhaa...|Ei uutta wanhaa]]* (CBS 1983)

## Lähteet

## Aiheesta muualla
*
Syöntikilpailu

**Syöntikilpailu** tarkoittaa kilpailua, jossa pyritään syömään mahdollisimman nopeasti kilvan kohteena oleva annos ruokaa. Syöntikilpailussa vaikeus voi määräytyä esimerkiksi ruoka-annoksen koolla, tulisuudella, maulla tai hajulla tai annoksen syöntitavalla, kuten ilman käsiä apuna käyttäen syömistä tai syömäpuikoilla syömistä. Nämä vaikeudet sisältävät usein myös aikarajan tai aikatavoitteen (esimerkiksi suorittaa syönti ennen muita kilpailijoita), mutta ajan sijaan voidaan myös määrittää, että tietty annos tulee syötyä esimerkiksi niin, ettei syönnin aikana tule oksennusta.

Muun muassa ''Pelkokerroin''-televisio-ohjelmassa yhteen tehtävään kuuluu maultaan tai myös hajultaan iljettävän annoksen syöminen ilman oksennusta syönnin aikana sekä aikatavoitteen kera (joissain tapauksissa kuitenkin ilman aikatavoitetta).

## Historia

Maailman ensimmäinen piirakansyöntikilpailu järjestettiin Torontossa vuonna 1878. Sen voitti Albert Piddington.

Kaikista eniten syöntikilpailuja voittanut mieskilpailija on Joey Chestnut, joka on voittanut kaikkiaan 15 kilpailua. Chestnut on syönyt kerralla 76 hot dogia vuonna 2021, mikä on maailmanennätys. Naisten maailmanennätyksen on tehnyt Miki Sudo syömällä 48,5 hot dogia vuonna 2020. Sudo on voittanut Nathan’s Hot Dog Eating Contest -kilpailun seitsemän kertaa.

## Kritiikki
Syöntikilpailuja on kritisoitu huonon esimerkin näyttämisestä nuorille. Kiinassa syöntikilpailuja on kritisoitu ruokajätteen tuottamisesta. Syöntikilpailut kiellettiin Kiinassa lailla vuonna 2021. Lain rikkomisesta voi saada jopa 100&nbsp;000 yuanin sakot.

## Terveysvaikutukset
Syöntikilpailujen haitallisia terveysvaikutuksia ovat muun muassa aspiraatiokeuhkokuume, vatsan repeämä, ruokatorven repeämä ja ylipaino. Syöntikilpailut ovat myös johtaneet tukehtumiskuolemiin.

## Lähteet
Alexandru Epureanu

**Alexandru Epureanu** (; s. 27. syyskuuta 1986 Chișinău, Moldavian SNT, Neuvostoliitto) on moldovalainen jalkapalloilija, joka edustaa turkkilaista İstanbul Başakşehiriä. Hän on pelannut useita vuosia myös Venäjällä. Hän on pelipaikaltaan keskuspuolustaja tai puolustava keskikenttäpelaaja. Hänellä on myös Venäjän kansalaisuus.

Epureanu valittiin Moldovan vuoden jalkapalloilijaksi vuosina 2007 ja 2009.

## Seurajoukkueura

Kaudella 2002–2003 ammattilaisuransa aloittanut Epureanu edusti kotimaassaan Zimbru Chișinăuta ja Sheriff Tiraspolia, jossa hän voitti kaksi Moldovan kansallisen divisioonan mestaruutta.

Vuonna 2007 Epureanu siirtyi Venäjälle Moskovan joukkueeseen, jota hän edusti kolmen kauden ajan. Epureanun ensimmäisellä kaudella joukkue saavutti Venäjän valioliigan neljännen sijan. Kaudella 2009 sijoitus oli kuudes, mutta vuoden 2010 alussa seura päätti vetäytyä liigasta. Epureanu siirtyi kaudeksi 2010 paikallisvastustaja Dynamoon, joka maksoi hänestä neljä miljoonaa euroa, mikä oli suurin koskaan moldovalaispelaajasta maksettu siirtokorvaus.

## Maajoukkueura

Epureanu debytoi Moldovan maajoukkueessa vuonna 2004. Hän on pelannut 91 maaottelua, eniten maansa pelaajista, ja tehnyt niissä kahdeksan maalia.. Hän on toiminut maajoukkueen kapteenina.

## Saavutukset

* Moldovan kansallinen divisioona: 2004–2005, 2005–2006
* Moldovan cup: 2002–2003, 2003–2004, 2005–2006

## Lähteet
* National Football Teams pelaaja - Alexandru Epureanu

### Viitteet

## Aiheesta muualla

* Alexandru Epureanun tilastot Venäjän valioliigan sivustolla 
* Alexandru Epureanun tilastot Euroopan jalkapalloliiton sivustolla 
* Alexandru Epureanun tilastot Kansainvälisen jalkapalloliiton sivustolla
David Mateos

__NOTOC__

**David Mateos Ramajo** (s. 22. huhtikuuta 1987 Madrid, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa Zaragozaa lainasopimuksella Real Madridista. Hän on pelipaikaltaan keskuspuolustaja, mutta kykenee pelaamaan myös keskikentällä.

## Seurajoukkueura

Mateos liittyi Real Madridin junioreihin 12-vuotiaana. Hän oli seuran edustusjoukkueen mukana ensimmäistä kertaa kaudella 2006–2007, ja kaudeksi 2010–2011 hänet nostettiin vakituisesti joukkueen kokoonpanoon vakuutettuaan uuden valmentajan José Mourinhon harjoituskauden aikana.  Ensiesiintymisensä edustusjoukkueessa hän teki 23. marraskuuta 2010 Mestarien liigan ottelussa Ajaxia vastaan.

Kauden 2010–2011 loppupuoliskon Mateos vietti lainalla kreikkalaisessa AEK:ssa. Kaudeksi 2011–2012 hänet lainattiin Zaragozaan.

## Maajoukkueura

Mateos on pelannut Espanjan juniorimaajoukkueissa. Hän osallistui vuoden 2005 Meridian Cupiin.

## Lähteet

## Aiheesta muualla

* David Mateosin esittely Real Madridin sivustolla
Naim Dhifallah

**Mohamed Naim Dhifallah** (s. 12. huhtikuuta 1982 Nabeul) on tunisialainen koripalloilija. Heittävänä takamiehenä ja pienenä laitahyökkääjänä pelaava Dhifallah edustaa Tunisian pääsarjassa pelaavaa Club Africainia.

Dhifallah aloitti uransa jo 17-vuotiaana ja voitti Tunisian mestaruuden vuonna 2004. Sittemmin hän siirtyi pelaamaan Egyptiin kaudella 2008-2009, mutta palasi kauden jälkeen  takaisin kotimaahansa, kun joukkue putosi pois pääsarjasta. Dhifallah oli voittamassa Tunisialle Afrikan mestaruus pronssia vuoden 2009 Afrikan kisoissa.

## Lähteet